
ΑΠΟΦΑΣΕΙ Σ 

Αριθ. 105056/2854 (1) 

Όροι και προϋποθέσεις καθορισμού χώρων εκγύμνασης 
καθώς και διεξαγωγής αγώνων κυνηγετικών ικανοτή¬ 
των (Α.Κ.Ι.) σκύλων δεικτών, στις ελεγχόμενες κυνηγε¬ 
τικές περιοχές (Ε.Κ.Π.) 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 57 του Ν. 2637 (ΦΕΚ200/Α/ 
1998). 

2. Τις διατάξεις του άρθρου 2 παρ. 3 του Ν. 3170 (ΦΕΚ 
191/Α/2003). 

3. Την αρ. 91613/1073/1999 απόφαση του Υπουργού Γε- 
ωργίας «Καθορισμός όρων και προϋποθέσεων διεξαγω¬ 
γής αγώνων κυνηγετικών ικανοτήτων σκύλων δεικτών». 

4. Τις διατάξεις του Π.Δ. 453/1977 «Περί ελεγχόμενων 
κυνηγετικών περιοχών και των όρων και προϋποθέσεων 
άσκησης Θήρας σε αυτές». 

5. Τις διατάξεις της 414985/29.11.1985 (ΦΕΚ. 757/Β/ 
18.12.1985) κοινής υπουργικής απόφασης Υπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας», 
όπως αυτή τροποποιήθηκε με τις 366599/16.12.1996 
(ΦΕΚ 1188/31.12.1996) και 294283/23.12.1997 (ΦΕΚ 68/Β/ 
4.2.1998) κοινές αποφάσεις των Υπουργών Εθνικής Οικο¬ 
νομίας και Υπουργού Γεωργίας. 

6. Τις διατάξεις του Ν.Δ. 86/1969 « περί δασικού κώδι¬ 
κα», του Ν.Δ. 996/1971 και του Ν. 177/1975. 

7. Τη Διεθνή Σύμβαση της Βέρνης « Για τη διατήρηση 
της άγριας ζωής και του φυσικού περιβάλλοντος της Ευ¬ 
ρώπης», όπως κυρώθηκε με το Ν. 1335/1983 (ΦΕΚ 32/Α/ 
13.3.1983). 

8. Τη Διεθνή Σύμβαση για τη Βιολογική Ποικιλότητα, όπως 
κυρώθηκε με το Ν. 2204/1994 (ΦΕΚ59/Α/15.4.1994). 

9. Την Κοινοτική οδηγία 92/43 ΕΟΚ «Για τη διατήρηση 
φυσικών οικοτόπων καθώς και της άγριας πανίδας και 
χλωρίδας», όπως κυρώθηκε με την από 11.12.1998 κοινή 
απόφαση και έγκριση (ΦΕΚ 1289/Β/28.12.1998) «Καθορι¬ 
σμός μέτρων και διαδικασιών για τη διατήρηση των φυσι¬ 
κών οικοτόπων (ενδιαιτημάτων) καθώς και της άγρια πα¬ 
νίδας και χλωρίδας». 

10. Την αρ. 230642/23.3.2004 (ΦΕΚ 525/Β/23.4.2004) 
απόφαση του Πρωθυπουργού και του Υπουργού Αγροτι¬ 
κής Ανάπτυξης και Τροφίμων για την Ανάθεση αρμοδιο¬ 
τήτων στους Υφυπουργούς Ευάγγελο Μπασιάκο και Αλέ¬ 
ξανδρο Κοντό. 

11. Την αρ. 96231/1931/15.4.2004 (ΦΕΚ 596/Β/ 
22.4.2004) απόφαση του Υφυπουργού Αγροτικής Ανά¬ 
πτυξης και Τροφίμων περί "Εμπλουτισμού περιοχών δια 
θηρέυσιμων ειδών”. 

12. Το άρθρο 29 Ατού Ν. 1558/1985 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/1992 (ΦΕΚ 154/10.9.1992). 

13. Τη σχετική εισήγηση της αρμόδιας Δ/νσης της Γενι¬ 
κής Δ/νσης Δασών και Φυσικού Περιβάλλοντος, η οποία 
διαμορφώθηκε με βάση και τις απόψεις - προτάσεις που 
κατέθεσαν περιφερειακές δασικές υπηρεσίες. 

14. Την ανάγκη καθορισμού περιορισμένων χωρών εκ¬ 
γύμνασης και διεξαγωγή αγώνων κυνηγετικών ικανοτή¬ 
των σκύλων δεικτών στις Ελεγχόμενες Κυνηγετικές Πε¬ 
ριοχές (Ε.Κ.Π.), αποφασίζουμε: 

Α. Καθορίζουμε περιορισμένους χώρους εκγύμνασης 
σκύλων εντός των Ελεγχόμενων Κυνηγετικών Περιοχών 
(Ε.Κ.Π.) με τους κατωτέρω όρους και προϋποθέσεις : 

Α.1. Εντός των Ελεγχόμενων Κυνηγετικών Περιοχών 
(Ε.Κ.Π.) δύνανται να καθορίζονται περιορισμένοι χώροι 
εκγύμνασης σε αριθμό που καθορίζεται από την τοπική 
δασική αρχή με το ετήσιο πρόγραμμα Θήρας. Οι χώροι 
επιλέγονται κατά τρόπο που να μην επηρεάζεται εν γένει 
η διεξαγωγή του κυνηγίου μέσα στις Ε.Κ.Π.. 

Α.2. Στις Ε.Κ.Π. της Ηπειρωτικής Ελλάδας (Όσσας, Κό- 
ζιακα, Σερρών και Παρνασσίδας) οι χώροι εκγύμνασης 
σκύλων δύνανται να διακρίνονται ανάλογα μετο είδος του 
θηράματος στις παρακάτω κατηγορίες: α Για πτερωτά 
θηράματα(Φασιανός, Πέρδικα Τσουκάρ, Ορτύκια) β. Για 
θηλαστικά (Λαγός - Αγριογούρουνο). Χώροι εκγύμνασης 
δεν θα καθοριστούν για την Ορεινή Πέρδικα για λόγους 
προστασίας του είδους. 

Α.3. Στις Κρατικές Νησιωτικές (Ε.Κ.Π.) (Γιούρων, Ατα- 
λαντονησίου, Δία και Σαπιέντζας) δεν επιτρέπεται η εκγύ¬ 
μναση σκύλων ούτε η διεξαγωγή αγώνων κυνηγετικών 
ικανοτήτων σκύλων δεικτών λόγω του περιορισμένου χώ¬ 
ρου και των ειδικών συνθηκών που επικρατούν σ’ αυτές. 

Α.4. Η εκγύμναση σκύλων διεξάγεται από 1ης Μαρτίου 
μέχρι 31ης Μαρτίου και από 1ης Ιουλίου μέχρι 20 ημέρες 
πριντην έναρξη της κυνηγετικής περιόδου της Ε.Κ.Π. κά¬ 
θε έτους. 

Α.5. Ο κάθε κυνηγός ή κυναγωγός εισέρχεται χωρίς 
όπλο στο χώρο εκγύμνασης και φέρει μαζί του μέχρι δύο 
(2) κυνηγετικά σκυλιά. Στους χώρους εκγύμνασης για 
αγριόχοιρους η ομάδα των κυνηγών ή κυναγωγών αποτε- 
λείται από 6-10 άτομα και δύναται να φέρει μέχρι 5 κυνη¬ 
γετικούς σκύλους. 

Α.6. Οι ιδιοκτήτες των κυνηγετικών σκυλιών που εισέρ¬ 
χονται στους χώρους εκγύμνασης των Ε.Κ.Π. πρέπει να 
είναι εφοδιασμένοι, με το βιβλιάριο υγείας του σκύλου 


όπως προβλέπεται από το άρθρο 2 του Ν. 3170/2003 Πε¬ 
ρί «Ζώων συντροφιάς, αδέσποτα ζώα και άλλες διατά¬ 
ξεις». 

Α.7. Για να αποκτήσει κάποιος δικαίωμα εκγύμνασης 
στην Ε.Κ.Π. απαιτείται: 

α. Να εκδώσει ειδική άδεια εκγύμνασης, το τίμημα της 
οποίας καθορίζεται στο ύψος της τιμής της ειδικής άδει¬ 
ας Θήρας, για την κάθε κατηγορία κυνηγών ή κυναγωγών, 
όπως προβλέπεται στο ετήσιο πρόγραμμα Θήρας της 
ΕΚΠ. Το δε τίμημα για κάθε σκυλί καθορίζεται στο ήμισυ 
του τιμήματος για την ειδική άδεια εκγύμνασης. 

β. Οι κυνηγοί που προέρχονται από χώρες - μέλη της 
Ε.Ε. εξισώνονται με τους υπόλοιπους Έλληνες κυνηγούς. 

Α.8. Οι κυνηγοί ή κυναγωγοί που επιθυμούν να εκ¬ 
γυμνάσουν τα σκυλιά τους με εκτρεφόμενα θηράματα 
(Φασιανό - Πέρδικα Τσουκαρ) και εφόσον διαθέτουν τέ¬ 
τοια οι Ε.Κ.Π., θα καταβάλουν γι’ αυτάτίμημα ίσο με αυτό 
που προβλέπεται από το ετήσιο πρόγραμμα Θήρας της 
Ε.Κ.Π. 

Α.9. Στο ετήσιο πρόγραμμα Θήρας κάθε Ε.Κ.Π. επιπλέ¬ 
ον καθορίζονται: 

α. Ο ανώτερος επιτρεπόμενος αριθμός των κυνηγών ή 
κυναγωγών για κάθε χώρο εκγύμνασης των κατηγοριών 
της παρ. Α.2 της παρούσας. 

β. Οι ημέρες της εβδομάδας και οι ώρες που θα επιτρέ¬ 
πεται η εκγύμναση. 

γ. Η διαδικασία έκδοσηςτης ειδικής άδειας εκγύμνασης 
και η διαδικασία πληρωμής του τιμήματος. 

δ. Κάθε άλλη αναγκαία λεπτομέρεια που απαιτείται για 
την ομαλή διεξαγωγή αυτής της δραστηριότητας ανάλο¬ 
γα και με τις ειδικές συνθήκες που επικρατούν στην κάθε 
Ε.Κ.Π. 

Α. 10. Το τελευταίο τρίμηνο εκάστου έτους θα αποστέλ- 
λονται στην Δ/νση Αισθητικών Δασών Δρυμών και Θήρας 
τα απολογιστικά στοιχεία αυτής της δραστηριότητας. 

Β. Επιτρέπουμε την εκγύμναση σκύλων σε περιορισμέ¬ 
νους χώρους στις Ιδιωτικές Ελεγχόμενες Κυνηγετικές 
Περιοχές (I. Ε.Κ.Π.) με τους παρακάτω όρους και προϋ¬ 
ποθέσεις : 

Β.1. Εντός των I.Ε.Κ.Π. καθορίζονται ένας ή περισσότε¬ 
ροι χώροι εκγύμνασης εφόσον το επιτρέπουν οι ειδικές 
συνθήκες που επικρατούν σ’ αυτές (μέγεθος της έκτασης 
κ.λπ.). 

Β.2 Οι κατηγορίες των χώρων εκγύμνασης στις I.Ε.Κ.Π. 
είναι αυτές της παρ. Α.2. της παρούσας απόφασης, εφό¬ 
σον στο ετήσιο πρόγραμμα Θήρας προβλέπεται και κυνή¬ 
γι θηλαστικών και το μέγεθος της έκτασης των I. Ε.Κ.Π. το 
επιτρέπει. 

Β.3. Για τις I.Ε.Κ.Π. ισχύουν οι παρ. Α.4, Α.5, Α.6καιΑ.7, 
Α.8 και Α 9 της παρούσας απόφασης. 

Γ. Επιτρέπουμε την διεξαγωγή Αγώνων Κυνηγετικών 
Ικανοτήτων (ΑΚΙ) σκύλων δεικτών, εντός των Ελεγχόμε¬ 
νων Κυνηγετικών Περιοχών (Ε.Κ.Π.) με τους παρακάτω 
όρους και προϋποθέσεις, ώστε να μην επηρεάζεται η διε¬ 
ξαγωγή του κυνηγίου σ’ αυτές. 

Γ.1. Διοργανωτές των Α.Κ.Ι. σκύλων δεικτών μπορούν 
να είναι μόνο εθνικοί όμιλοι φυλών ή κυνοφιλικοί όμιλοιτο- 
πικού χαρακτήρα που έχουν αναγνωριστεί ως σωματεία 
από τα αντίστοιχα Πρωτοδικεία της χώρας καιτελούν υπό 
την αιγίδα (είναι μέλη) του Κυνολογικού Ομίλου Ελλάδος 
(Κ.Ο.Ε). 

Γ.2. Στις κρατικές Ε.Κ.Π. της Ηπειρωτικής Ελλάδας 

(Όσσας, Κόζιακα, Σερρών και Παρνασσίδος) διεξάγονται 
Α.Κ.Ι. σκύλων δεικτών σε χώρους που καθορίζονται ως 
χώροι εκγύμνασης σύμφωνα με την Α.2. της παρούσας 
απόφασης ή σε άλλους χώρους που καθορίζονται από 
την τοπική δασική αρχή εντός της Ε.Κ.Π. με το ετήσιο 
πρόγραμμα Θήρας. 

Γ.3. Οι Α.Κ.Ι. σκύλων δεικτών διεξάγονται κατά την διάρ¬ 
κεια της κυνηγετικής περιόδου της Ε. Κ. Π., και εφόσον δεν 
επηρεάζεται η διεξαγωγή του κυνηγίου σ’ αυτήν. 

Γ.4. Α. Κ. I. σκύλων δεικτών διεξάγονται για τα παρακάτω 
είδη: 

α. Εκτρεφόμενα θηράματα (Φασιανός - Πέρδικα Τσου- 
καρ, Ορτύκι) 

β. Πεδινή Πέρδικα 

γ. Μπεκάτσα 

Α.Κ.Ι. σκύλων δεικτών δεν θα διεξάγονται για την Ορει¬ 
νή Πέρδικα για λόγους προστασίας του είδους. 

Γ.5. Επιτρέπεται η απελευθέρωση εκτρεφόμενου θηρά¬ 
ματος (Φασιανοί, Πέρδικα Τσούκαρ, Ορτύκια) στους κα¬ 
θορισμένους χώρους από το ετήσιο πρόγραμμα Θήρας 
των Ε.Κ.Π. 

Γ.6. Τα εκτρεφόμενα θηράματα ή διατίθενται από την 
Ε.Κ.Π. εφόσον έχει την δυνατότητα με τίμημα ίδιο με αυ¬ 
τό που καθορίζεται στο ετήσιο πρόγραμμα Θήρας ή τα 
προμηθεύονται οι διοργανωτές Κυνοφιλικοί Όμιλοι από 
άλλα κρατικά εκτροφεία ή από νομίμως λειτουργούντα 
ιδιωτικά εκτροφεία θηραμάτων. 

Γ.7. Τα διαγωνιζόμενα σκυλιά πρέπει να πληρούν τους 
όρους της παρ. Α.6. της παρούσας απόφασης. 

Γ.8. Τα αιτήματα των Κυνοφιλικών οργανώσεων θα υπο¬ 
βάλλονται εγγράφως στην δασική αρχή της ΕΚΠ., του¬ 
λάχιστον ένα μήνα πριν την αιτούμενη ημερομηνία διε¬ 
ξαγωγής του αγώνα και η δασική αρχή της ΕΚΠ θα πρέπει 
να απαντήσει θετικά ή αρνητικά στο αίτημα εντός 10 ημε¬ 
ρών. 

Γ.9. Εντός του καθορισμένου χώρου διεξαγωγής των 
αγώνων επιτρέπεται να εισέρχονται μόνο οι κριτές και οι 
κυναγωγοίπου θα συνοδεύουν τα διαγωνιζόμενα σκυλιά. 
Οι κυναγωγοί μπορούν να φέρουν μόνο πιστόλια αφέ- 
σεως αγώνων, που έχουν κατασκευαστεί ειδικά για να 
χρησιμοποιηθούν για τον έλεγχο της κροτοφοβίας των 
διαγωνιζομένων σκύλων δεικτών. 

Γ. 10. Δικαίωμα παρακολούθησης των Α.Κ.Ι. σκύλων δει¬ 
κτών έχουν και μέχρι πέντε (5) εκπρόσωποι του τοπικού 
Κυνηγετικού Συλλόγου χωρίς την καταβολή τιμήματος. 

Γ. 11. Το τίμημα για τους συμμετέχοντας κυναγωγούς 
ορίζεται σε 10 Ευρώ και για το κάθε διαγωνιζόμενο σκυλί 
σε 5 ευρώ. 

Γ.12.Η διεξαγωγή των Α.Κ.Ι. σκύλων δεικτών πραγματο¬ 
ποιείται παρουσία οργάνων της Ε.Κ.Π. που εποπτεύουν 
την όλη διαδικασία. 

Γ.13. Στο ετήσιο πρόγραμμα Θήρας κάθε ΕΚΠ καθορί¬ 
ζονται : 

α. Για ποια είδη από τα αναφερόμενα στην παρ. Γ.4. της 
παρούσας απόφασης υπάρχει δυνατότητα διεξαγωγής 
Α.Κ.Ι. σκύλων δεικτών, σύμφωνα με τις ειδικές συνθήκες 
που επικρατούν στην κάθε Ε.Κ.Π. 

β. Οι χώροι διεξαγωγής των Α.Κ.Ι. σκύλων δεικτών σύμ¬ 
φωνα με την παρ. Γ.2. της παρούσας απόφασης. 

γ. Η διαδικασία έκδοσης της άδειας διεξαγωγής Α.Κ.Ι. 
σκύλων δεικτών. 


δ. Η διαδικασία πληρωμής των τιμημάτων που καθορί¬ 
ζονται με τις παρ. Γ.6. και Γ. 11. της παρούσας απόφασης 

ε. Κάθε άλλη αναγκαία λεπτομέρεια που απαιτείται για 
την ομαλή διεξαγωγή αυτής της δραστηριότητας. 

Γ.14. Δύο μήνες μετά την τέλεση των Α.Κ.Ι., οι διοργα¬ 
νωτές υποχρεούνται να υποβάλλουν στην δασική αρχή 
της Ε.Κ.Π. έκθεση με τα αποτελέσματα των πληθυσμια- 
κών μετρήσεων των ειδών της άγριας πανίδας. Σε περί¬ 
πτωση μη τήρησης της ανωτέρω υποχρέωσης δεν θα ικα¬ 
νοποιείται νέο αίτημα του διοργανωτή. 

Γ. 15. Κάθε δαπάνη σχετική με την οργάνωση και την διε¬ 
ξαγωγή των αγώνων, βαρύνει αποκλειστικά και μόνο τους 
διοργανωτές. 

Γ.16. Κατά τον μήνα Σεπτέμβρη κάθε έτους οι ΕΚΠ απο¬ 
στέλλουν στην Δ/νση Αισθητικών Δασών, Δρυμών και Θή¬ 
ρας τα απολογιστικά στοιχεία αυτής της δραστηριότητας 
του προηγούμενου κυνηγετικού έτους. 

Δ. Επιτρέπουμε την διεξαγωγή Αγώνων Κυνηγετικών 
Ικανοτήτων (Α.Κ.Ι) σκύλων δεικτών εντός των Ιδιωτικών 
Ελεγχόμενων Κυνηγετικών Περιοχών (I.Ε.Κ.Π.) με τους 
παρακάτω όρους και προϋποθέσεις : 

Δ. 1. Για τις I. Ε.Κ.Π. έχουν ισχύ οιπαρ. Γ.Ι., Γ.3, Γ.4.,Γ.5., 
Γ.6. ,Γ.7, Γ.9., Γ.10.Γ.11., και Γ. 15. 

Δ.2. Στο ετήσιο πρόγραμμα Θήρας κάθε I. Ε.Κ.Π. καθο¬ 
ρίζονται : 

Ο χώρος διεξαγωγής των αγώνων, οι διαδικασίες υπο¬ 
βολής των αιτημάτων, το είδοςτων πτερωτών θηραμάτων 
για τα οποία διεξάγονται αγώνες ,οι διαδικασίες έκδοσης 
της άδειας διεξαγωγής Α.Κ.Ι. σκύλων δεικτών σύμφωνα 
με τις ειδικές συνθήκες που επικρατούν στις I.Ε.Κ.Π., οι 
διαδικασίες πληρωμής των τιμημάτων των παρ. Γ.6 και 
Γ.11 της παρούσας με θεωρημένες αποδείξεις και κάθε 
άλλη αναγκαία λεπτομέρεια για την διεξαγωγή αυτής της 
δραστηριότητας. 

Δ.3. Η διεξαγωγή των Α.Κ.Ι σκύλων δεικτών στις I. Ε.Κ.Π. 
πραγματοποιούνται παρουσία δασικού υπαλλήλου στην 
περιοχή ευθύνηςτου οποίου ανήκει η I. Ε.Κ.Π. που θα επο¬ 
πτεύει την όλη διαδικασία. 

Ε. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2004 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. ΥΠΠΟ/ΔΙΝΕΣΑΚ/327/43554 (2) 

Χαρακτηρισμός ως μνημείου του κτιρίου ιδιοκτ. Μαρίας 
και Αναστασίας Κυριακάκη στους Πασαλίτες Δήμου 
Γεροποτάμου Ν. Ρεθύμνου, στην Κρήτη. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/1985 «Περί Κυβέρνησης 
και Κυ βερ νητικών Ο ργάνω ν πουδημοσιεύθηκεστοΦ.Ε.Κ. 
137/Α/26.7.1985». 

β) του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» 

γ) του Ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης Φ.Ε.Κ. 61/Α/13.4.1992) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) του Π.Δ. 191/2003 «Περί Οργανισμού του ΥΠ.ΠΟ.» 

2. Την υπ’ αριθ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «περί ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη» (ΦΕΚ 527/Β/ 
24.5.2004), όπως διορθώθηκε στο (ΦΕΚ558/Β/2.4.2004). 

3. Την εισήγηση της Διεύθυνσης Νεώτερης και Σύγχρο¬ 
νης Αρχιτεκτονικής Κληρονομιάς καθώς και τα λοιπά 
στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων του ΥΠ.ΠΟ με αριθμό 3/5.2. 
2004, αποφασίζουμε: 

Χαρακτηρίζουμε ως μνημείο, το ισόγειο λιθόκτιστο κτί- 
σμα με τον περιβάλλοντα χώρο στα όρια της ιδιοκτησίας 
Μαρίας και Αναστασίας Κυριακάκη στους Πασαλίτες Δή¬ 
μου Γεροποτάμου του Ν. Ρεθύμνου στην Κρήτη, σύμ¬ 
φωνα με το άρθρο 6 του Ν. 3028/2002, καθόσον έχει 
ενδιαφέροντα αρχιτεκτονικά και μορφολογικά στοιχεία, 
σημαντικά για την εξέλιξη της αρχιτεκτονικής στην πε¬ 
ριοχή αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. 3471 (3) 

Απασχόληση κατά τις νυκτερινές ώρες και κατά τις Κυ¬ 
ριακές και εξαιρέσιμες ημέρες προς συμπλήρωση της 
εβδομαδιαίας υποχρεωτικής εντός του νομίμου ωρα¬ 
ρίου του προσωπικού της Ανωτέρας Σχολής Τουριστι¬ 
κών Επαγγελμάτων Ρόδου του Οργανισμού Τουριστι¬ 
κής Εκπαίδευσης και Κατάρτισης για το α' εξάμηνο 
του έτους 2004. 

Ο ΥΦΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Το άρθρο 16του Ν. 3205/2003 «Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ, και 
Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες διατάξεις» (ΦΕΚ 
297/Α/23.12.2003). 

2. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

3. Το Π.Δ. 123/18.4.2004 «Διορισμός Υπουργού, Αναπλ. 
Υπουργού και Υφυπουργών» (ΦΕΚ 86/Α/18.4.2004). 

4. Το Π.Δ. 365/28.11.1997 «Διατήρηση εποπτείας 
Ν.Π.Δ.Δ. από το Υπουργείο Ανάπτυξης» (ΦΕΚ241/Α/1997). 

5. Την 1153/204.04 απόφαση του Πρωθυπουργού και 
του Υπουργού Τουρισμού «Ανάθεση αρμοδιοτήτων στον 
Υφυπουργό Τουρισμού» (ΦΕΚ 591 /Β/21.4.2004). 

6. Την αριθ. 136/10.5.2004 απόφαση του Δ.Σ. του 
Ο.Τ.Ε.Κ. 

7. Το έγγραφο του Ο.Τ.Ε.Κ. με Α.Π. Φ. 173/30/500/17.5. 
2004. 

8. Το γεγονός ότι η δαπάνη που θα προκληθεί από την 
εν λόγω απασχόληση ανέρχεται στο ποσό των ευρώ 
6.500,00 και θα βαρύνει τις εγγεγραμμένες πιστώσεις του 
τακτικού προϋπολογισμού του Ο.Τ.Ε.Κ. έτους 2004 και 


τον κωδικό αριθμό 0263, όπου υπάρχει πρόβλεψη ποσού 
ευρώ 110.000,00. 

9. Το γεγονός ότι ορισμένοι μόνιμοι, καθώς και με σχέ¬ 
ση εργασίας αορίστου και ορισμένου χρόνου ιδιωτικού 
δικαίου υπάλληλοι του Ο.Τ.Ε.Κ. των εκπαιδευτηρίων - οι¬ 
κοτροφείων και ξενοδοχείων Ο.Τ.Ε.Κ. που λειτουργούν 
σε 24ωρη βάση και όλες τις ημέρες του μήνα, πρέπει να 
εργασθούν νυκτερινές ώρες καθώς και της Κυριακές ή 
αργίες, προκειμένου να καλυφθούν υπηρεσιακές ανά¬ 
γκες που προκύπτουν από την διαμονή - υποχρεωτική σί¬ 
τιση και εποπτεία των μαθητών - σπουδαστών, από την 
υποστήριξη επιμορφωτικών και εκπαιδευτικών προγραμ¬ 
μάτων , καθώς επίσης από την εποπτεία της πρακτικής 
άσκησης των μαθητών μέσα στα εκπαιδευτήρια του 
Ο.Τ.Ε.Κ., αποφασίζουμε: 

Εγκρίνουμε εντός των ανωτάτων ορίων που προβλέ¬ 
πουν κατά περίπτωση οι διατάξεις της παρ. 1 του άρθρου 
16του Ν. 3205/2003 την απασχόληση κατά τις νυχτερινές 
ώρες και κατά τις Κυριακές και εξαιρέσιμες ημέρες προς 
συμπλήρωση της εβδομαδιαίας υποχρεωτικής εντός του 
νομίμου ωραρίου για το με σχέση εργασίας ιδιωτικού δι¬ 
καίου ορισμένου χρόνου προσωπικό της Ανωτέρας Σχο¬ 
λής Τουριστικών Επαγγελμάτων Ρόδου του Οργανισμού 
Τουριστικής Εκπαίδευσης και Κατάρτισης, για το α' εξά¬ 
μηνο του έτους 2004, ως εξής: 

ΝΥΚΤΕΡΙΝΗ ΑΠΑΣΧΟΛΗΣΗ (ΠΡΟΣ ΣΥΜΠΛΗΡΩΣΗ ΤΟΥ 
ΥΠΟΧΡΕΩΤΙΚΟΥ ΕΒΔΟΜΑΔΙΑΙΟΥ ΩΡΑΡΙΟΥ ΕΡΓΑΣΙΑΣ) 

Για 4 υπαλλήλους 102 ώρες έκαστος. 

Για 2 υπαλλήλους 264 ώρες έκαστος. 

ΑΠΑΣΧΟΛΗΣΗ ΕΞΑΙΡΕΣΙΜΩΝ ΗΜΕΡΩΝ (ΠΡΟΣ ΣΥ¬ 
ΜΠΛΗΡΩΣΗ ΤΟΥ ΥΠΟΧΡΕΩΤΙΚΟΥ ΕΒΔΟΜΑΔΙΑΙΟΥ 
ΩΡΑΡΙΟΥ ΕΡΓΑΣΙΑΣ) 

Για 6 υπαλλήλους 124 ώρες έκαστος. 

Για 12 υπαλλήλους 88 ώρες έκαστος. 

Για 2 υπαλλήλους 44 ώρες έκαστος. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2004 

Ο ΥΦΥΠΟΥΡΓΟΣ 

Α. ΛΙΑΣΚΟΣ 
-Φ- 

Αριθ. 5604 (4) 

Κατανομή ωρών υπερωριακής εργασίας στο πρόγραμμα 
δακοκτονίας 2004 Νομ. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Το Ν. 3205/2003 άρθρο 16 αναμόρφωση μισθολογίου 
προσωπικού της Δημόσιας Διοίκησης (υπερωριακή εργα¬ 
σία). 

2. Το Ν. 2592/1998 άρθρο 15 αναπροσαρμογή συντάξε¬ 
ων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες δαπάνες. 

3. Το Ν. 2732/1999 άρθρα 10-12 Διεπαγγελματικές ορ¬ 
γανώσεις και ρύθμιση θεμάτων αρμοδιότηταςτου Υπουρ¬ 
γείου Γεωργίας. 

4. Το Ν. 2738/1999 άρθρο 25 παρ. 7 Συλλογικές δια¬ 
πραγματεύσεις στη Δημόσια Διοίκηση και άλλες Διατάξεις. 

5. Το αριθ. 248138/10.5.2004 έγγραφο της Δ/νσης προ¬ 
στασίας Φυτικής Παραγωγής του ΥΠ.ΓΕ. 

6. Τις αυξημένες ανάγκες για την υπερωριακή απασχό¬ 
ληση του εμπλεκόμενου προσωπικού δακοκτονίας δε¬ 
δομένου ότι η φύση των εργασιών δεν υπόκειται στους 
περιορισμούς του ωραρίου λειτουργίας των υπηρεσιών, 
αποφασίζουμε: 

Κατανέμουμε υπερωριακή απασχόληση με αμοιβή 
εντός του χρονικού διαστήματος από 17.5.2004 έως 
30.11.2004 ως παρακάτω: 

α. Δ/ντής Εργασιών Δακοκτονίας 390 ώρες απογ. Ερ¬ 
γασίας ΕΨΒΟ 2.644,20. 

β. Επόπτες Δακοκτονίας 1170 ώρες απογ. Εργασίας 
ΕυΒΟ 7.203,30. 

γ. Λογιστής Δακοκτονίας 390 ώρες απογ. Εργασίας Ευ¬ 
ΒΟ 1.973,40. 

δ. Γραμματέας Δακοκτονίας 390 ώρες απογ. Εργασίας 
ΕυΒΟ 1.801,80. 

ΣΥΝΟΛΟ 13.622,70 

Η πληρωμή της υπερωριακής εργασίας θα γίνει από τις 
σχετικές πιστώσεις της Νομαρχιακής Αυτ/σης Φθιώτιδας 
πρόγραμμα της Δακοκτονίας του ΥΠ.ΓΕ. (Φ. 29/110 ΚΑΕ 
5196). 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Μαΐου 2004 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 

-Φ- 

Αριθ. 3/21 (5) 

Καθιέρωση υπερωριακής εργασίας για το μόνιμο προσω¬ 
πικό του Δήμου Γόργιανης Ν. Γρεβενών έτους 2004. 

Ο ΔΗΜΑΡΧΟΣ ΓΟΡΓΙΑΝΗΣ Ν. ΓΡΕΒΕΝΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντίστοιχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς ρυθμίσεις». 

2. Τις διατάξειςτηςπαραγρ. 7του άρθρου 25του Ν. 2738/ 
1999. 

3. Τις διατάξεις της παραγρ. 10 του άρθρου 12 του Ν. 
2503/1997. 

4. Τον Προϋπολογισμό του Δήμου οικ. έτους 2004, στον 
οποίο έχουν προβλεφθεί οι σχετικές πιστώσεις για υπε- 
ρωριακή εργασία στον Κ.Α. 05/113.1. 

5. Το γεγονός ότι στο Δήμο μας παρουσιάζονται συνε¬ 
χώς επείγουσες και έκτακτες υπηρεσιακές ανάγκες που 
δικαιολογούν την αναγκαιότητα υπερωριακής απασχόλη¬ 
σης του μόνιμου προσωπικού του Δήμου, οι οποίες δημι- 
ουργούνται από τις τακτικές συνεδριάσεις του Δημοτικού 
Συμβουλίου στις οποίες καλούνται οι υπάλληλοι να πα- 
ρευρίσκονται για την εισήγηση των διαφόρων θεμάτων, 
από τη διαδικασία μηχανοργάνωσης των Υπηρεσιών του 
Δήμου, από την διοικητική υποστήριξη της Δημοτικής Επι¬ 
χείρησης Τοπικής Ανάπτυξης, από τη διοικητική υποστή¬ 
ριξη των Τοπικών Συμβουλίων του Δήμου, από πλήθος 
νέων αρμοδιοτήτων που περιήλθαν στους Ο.Τ.Α. κ.λ.π., 
αποφασίζουμε: 


Εγκρίνουμε την καθιέρωση υπερωριακής απογευματι¬ 
νής εργασίας στο μόνιμο προσωπικό του Δήμου Γόργια- 
νης για το έτος 2004 μέχρι (900) ώρες. 

Οι παραπάνω ώρες θα κατανεμηθούν στο προσωπικό 
εφόσον προκύψει ανάγκη υπερωριακής απασχόλησης 
και μέχρι τριάντα (30) ώρες κατ' ανώτατο όριο για κάθε 
υπάλληλο το μήνα. 

Στον Προϋπολογισμό του Δήμου Γόργιανης οίκον, έτους 
2004 έχει προβλεφθεί πίστωση ποσού (17.000,00) ευρώ για 
υπερωριακή εργασία σε βάρος του Κ.Α. 05/113.1. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κηπουριό, 7 Ιανουάριου 2004 
Ο Δήμαρχος 

ΙΩΑΝΝΗΣ Γ. ΕΛΕΥΘΕΡΟΥ 

-♦- 

Αριθ. 2385 (6) 

Καθιέρωση υπερωριακής απασχόλησης, υπαλλήλωντου 
Δ. Ανατολικού Ζαγορίου Ν. Ιωαννίνων, έτους 2004. 

Ο ΔΗΜΑΡΧΟΣ ΑΝΑΤΟΛΙΚΟΥ ΖΑΓΟΡΙΟΥ 
ΝΟΜΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντίστοιχων της Ελληνικής αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις» που δημοσιεύθηκε στο Φ.Ε.Κ. 
τεύχος πρώτο Φ. 297/23.12.2003 και σύμφωνα με τις οποί¬ 
ες καθιερώνεται για το προσωπικό του Δημοσίου, των 
Ν.Π.Δ.Δ. και Ο.Τ.Α. Α' και Β' Βαθμού εργασία, για την αντι¬ 
μετώπιση εποχιακών, εκτάκτων ή επειγουσών Υπηρεσια¬ 
κών αναγκών, με αμοιβή πέρα από το κανονικό ωράριο ερ¬ 
γασίας η οποία δεν θα υπερβαίνει τις εξήντα (60) ώρες 
ανά υπάλληλο μηνιαίως. 

2. Τις διατάξεις της παρ. 10 του άρθρου 12 του Ν. 
2523/ 1997 «Διοίκηση, Οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτ/ση και 
άλλες διατάξεις», που δημοσιεύθηκε στο ΦΕΚ 107/ 
30.6.1997. 

3. Τις διατάξεις των άρθρων 106 και 109 του Ν. 1188/ 
1981 «περί κυρώσεως του κώδικος περί καταστάσεως 
Προσωπικού Οργανισμών Τοπικής Αυτ/σεως» που δημο¬ 
σιεύθηκε στο ΦΕΚ 204/Α/30.7.1981. 

4. Το γεγονός ότι απαιτείται πρόσθετη υπερωριακή 
απασχόληση του τακτικού προσωπικού του Δήμου για 
την κάλυψη εκτάκτων και επειγουσών Υπηρεσιακών ανα¬ 
γκών. 

5. Τις διατάξεις του άρθρου 16 παρ. 3 του Ν. 3205/2003 
σύμφωνα με τις οποίες οι αποφάσεις καθιέρωσης υπερω- 
ριακής εργασίας δεν μπορεί να έχουν αναδρομική ισχύ 
πέραν του μηνάς από την ημερομηνία δημοσίευσης τους 
στο Φ.Ε.Κ., αποφασίζουμε: 

1. Καθιερώνουμε μέσα στα όρια που προβλέπουν οι δια- 
τάξειςτου άρθρου 16του Ν. 3205/2003 υπερωριακή απο¬ 
γευματινή εργασία πεντακοσίων εξήντα (560) ωρών, μέ- 

χρι την 22α ώρα, για όλο το τακτικό προσωπικό του Δήμου 
για την κάλυψη εκτάκτων και επειγουσών Υπηρεσιακών 
αναγκών. 

2. Η δαπάνη των (3.720,00) ΕΥΡΩ που προκύπτει από 
την παραπάνω αιτία δεν επιτρέπεται να αυξηθεί σε καμμία 
περίπτωση και με οποιοδήποτε τρόπο στη διάρκεια του 
έτους, βαρύνει δε την εγγεγραμμένη πίστωση στον Κ.Α. 
05-113.1 (σελ. 8) του προϋπ/σμού του Δήμου οικον. έτους 
2004. 

Η ισχύς της παρούσας αρχίζει ένα μήνα πριν τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μηλιωτάδες, 4 Ιουνίου 2004 

Ο Δήμαρχος 
ΒΑΣΙΛΕΙΟΣ ΣΠΥΡΟΥ 

-♦- 

Αριθ. 181 (7) 

Καθιέρωση υπερωριακής απογευματινής και εξαιρέσι¬ 
μων ημερών εργασίας στο μόνιμο προσωπικό του Δή¬ 
μου Κω Ν. Δωδεκανήσου έτους 2004. 

Ο ΔΗΜΑΡΧΟΣ ΚΩ Ν. ΔΩΔΕΚΑΝΗΣΟΥ 

Έχοντας υπόψη: 

1) Τις διατάξεις του Ν. 3205/2003 (ΦΕΚ297/Α) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ και ΟΤΑ κ.α. και άλλες συναφείς διατάξεις». 

2) Τις διατάξεις της παρ. ΙΟτου άρθρου 12τουΝ.2503/ 
1997 «Διοίκηση,οργάνωση στελέχωση της περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις». 

3) Την 2/72757/0022 εγκύκλιο του Γενικού Λογιστηρίου 
του Κράτους οδηγίες για την εφαρμογή του Ν. 3205/ 
2003. 

4) Την υπ’ αριθμ. 104/2004 απόφαση Δημοτικού Συμ¬ 
βουλίου του Δήμου Κω, με την οποία ορίσθηκε η 24ωρη 
απασχόληση για όλες τις ημέρες για όλο τον χρόνο της 
Υπηρεσίας Καθαριότητας. 

5) Το γεγονός ότι στο Δήμο οι υπηρεσίες καθαριότητας 
πρέπει να λειτουργούν με ορισμένο αριθμό υπαλλήλων 
όλες τις ημέρες του μήνα, για την αντιμετώπιση των ανα¬ 
γκών αποκομιδής απορριμμάτων από ευαίσθητα σημεία 
και περιοχές, είναι αναγκαίο για να υπάρχει δυνατότητα 
αμοιβής των υπαλλήλων για την προαναφερόμενη εργα¬ 
σία πέραν της υποχρεωτικής, αποφασίζει: 

Α. Καθιερώνει υπερωριακή απασχόληση του εργατοτε- 
χνικού προσωπικού του Τμήματος αποκομιδής απορριμ- 
μάτωντης Υπηρεσίας Καθαριότητας του Δήμου Κω για το 
έτος 2004 σύμφωνα με τις διατάξεις του άρθρου 16 του 
Ν. 3205/2003 ως εξής: 

1) Για είκοσι (20) εργαζόμενους 4.000 ώρες απογευμα¬ 
τινής εργασίας. 

2) Για δέκα (10) εργαζόμενους 1.600 ώρες απασχόλη¬ 
σης Κυριακών και εξαιρέσιμων. 

Β. Το συνολικό ύψος των πιστώσεων του προϋπολογι¬ 
σμού για το έτος 2004 ανέρχεται σε 25.000,00 ευρώ για το 
σύνολο της υπερωριακής απασχόλησης και βαρύνει τον 
ΚΑ 15/113-1. 

Η προκύπτουσα δαπάνη δεν μπορεί σε καμία περίπτω¬ 
ση να υπερβείτο ύψος της εγγεγραμμένης στον προϋπο¬ 


λογισμό πίστωση, η δε εκταμίευσή της, θα γίνεται σύμ¬ 
φωνα πάντοτε με την οικονομική ρευστότητα του Δήμου. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κως, 7 Ιουνίου 2004 

Ο Δήμαρχος 
ΜΙΛΤΙΑΔΗΣ ΦΑΚΚΟΣ 

-Φ- 

Αριθ. 25 (8) 

Καθιέρωση υπερωριακής εργασίας υπαλλήλων 
του Δήμου Πιερέων Νομ. Καβάλας έτους 2004. 

Ο ΔΗΜΑΡΧΟΣ ΠΙΕΡΕΩΝ ΝΟΜ. ΚΑΒΑΛΑΣ 

Έχοντας υπόψη: 

1) Τις διατάξεις των άρθρων 114 και 203 του Π.Δ/τος 
410/1995 «Δημοτικός και Κοινοτικός Κώδικας». 

2) Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου ... και άλλες συναφείς διατάξεις» (ΦΕΚ 297/ 
23.12.2003) .3) Τις διατάξεις του άρθρου 12 παρ. 10 του Ν. 
2503/ 1997 «περί διοίκησης, στελέχωσης της Περιφέρει¬ 
ας, ρύθμιση θεμάτων για την τοπ. Αυτ/ση και άλλες δια¬ 
τάξεις». 

4) Την 2/37190/0026/21.6.2001 (ΦΕΚ 915/Β717.7.2001) 
Υπουργική απόφαση περί καθορισμού δικ/κών πληρωμής 
αποζημίωσης για υπερωριακή εργασία. 

5) Την 2/72757/0022/31.12.2003 Εγκύκλιο του Γ.Λ.Κ. 

6) Τον προϋπολογισμό του Δήμου οικονομικού έτους 
2004 στον οποίο προβλέφθηκαν πιστώσεις για αποζημίω¬ 
ση υπερωριακής εργασίας στον Κ.Α 05/113.1 ποσού 
5.870,00 ευρώ. 

7) Το γεγονός ότι στον Δήμο Πιερέων υπηρετούν: 9 μό¬ 
νιμοι υπάλληλοι και 1 υπάλληλος αορίστου χρόνου. 

8) Την ανάγκη υπερωριακής απασχόλησης υπαλλήλων 
του Δήμου κατά την διάρκεια του χρόνου λόγω εξαιρετι¬ 
κών, απρόβλεπτων ή έκτακτων υπηρεσιακών αναγκών 
που προκύπτουν και ειδικά: 

α) εργασίες για την εφαρμογή του διπλογραφικού συ¬ 
στήματος, σύνταξη προϋπολογισμού, απολογισμού, ισο¬ 
λογισμού και οικονομικών καταστάσεων κ.τ.λ. 

β) εργασίες στο τμήμα των δημοτολογίων σχετικά με 
αναθεωρήσεις εκλογικών καταλόγων, ενημέρωση δημο¬ 
τολογίων, αλλοδαποί κ.τ.λ. 

γ) εργασίες από τηντεχνική υπηρεσία που αφορούν σύ¬ 
νταξη τεχνικών δελτίων, μελετών, υποβολή προτάσεων 
για ένταξη σε προγράμματα κ.τ.λ., αποφασίζουμε: 

Καθιερώνουμε υπερωριακή εργασία πέρα από το κανο¬ 
νικό ωράριο για την κάλυψη αναγκών λειτουργίας των 
υπηρεσιών Διοίκησης, Οικονομικής, Τεχνικής του Δήμου 
για το έτος 2004 ως εξής: 

Για την Διοικητική, Οικονομική, Τεχνική Υπηρεσία συνο¬ 
λικά 10 υπάλληλοι μέχρι 5.000 ώρες. 

Διευκρινίζεται ότι: 

Α) Η κατανομή των ανωτέρω ωρών θα γίνει με την έκδο¬ 
ση ειδικού πίνακα από τον Δήμαρχο για τον αριθμό των 
ωρών και το είδος της απασχόλησης των υπαλλήλων και 
θα βαρύνει τον ανωτέρω Κ.Α του προϋπολογισμού του 
Δήμου οικονομικού έτους 2004. Ο πίνακας αυτός θα συ¬ 
νοδεύει το χρηματικό ένταλμα πληρωμής της δαπάνης. 

Β) Η παραπάνω προσφερθείσα υπερωριακή απασχό¬ 
ληση εγκρίνεται για το χρονικό διάστημα έως 31.12.2004. 

Γ) Το ωρομίσθιο αμοιβής της υπερωριακής εργασίας 
ορίζεται σύμφωνα με το άρθρο 16 του Ν. 3205/2003 (Πε¬ 
ρί υπερωριακής εργασίας έως 60 ώρες απογευματινής 
υπερωριακής εργασίας ανά υπάλληλο μηνιαίως.) 

Δ) Η σχετική δαπάνη που θα προκληθεί δεν μπορεί να 
υπερβεί τις πιστώσεις που έχουν εγγράφει στον προϋ¬ 
πολογισμό τρέχουσας χρήσης. Αύξηση των πιστώσεων 
δεν επιτρέπεται. 

Η ισχύς της απόφασης αυτής αρχίζει ένα μήνα πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μουσθένη, 5 Ιανουάριου 2004 

Ο Δήμαρχος 
ΒΑΣΙΛΕΙΟΣ ΞΟΥΛΟΓΗΣ 

-♦- 

Αριθ.2152 (9) 

Έγκριση συγχώνευσης αμοιβαίων κεφαλαίων που δια¬ 
χειρίζεται η εταιρεία «ΙΝΤΕΒΝΑΤΙΟΝΑΙΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 340/4.6.2004 του Γενικού Διευθυντή) 

Έχοντας υπόψη: 

1. Τις διατάξεις του άρθρου 45(α) του Ν. 1969/1991 
«Εταιρείες επενδύσεων χαρτοφυλακίου, αμοιβαία κεφά¬ 
λαια, διατάξεις εκσυγχρονισμού και εξυγιάνσεως της κε¬ 


φαλαιαγοράς και άλλες διατάξεις» (ΦΕΚ Α' 167), όπως 
προστέθηκαν με τις διατάξεις του άρθρου 114 του Ν. 
2533/1997 «Χρηματιστηριακή Αγορά και άλλες Διατά¬ 
ξεις», όπως ισχύει (ΦΕΚ Α' 228). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ ΒΊ 620). 

3. Την από 14 Μάίου 2004 επιστολή της εταιρείας «ΙΝ- 
ΤΕΒΝΑΤΙΟΝΑΙ ΑΕ ΔΑ Κ» μαζί με το σχέδιο συμβάσεως 
συγχώνευσης των παρακάτω αμοιβαίων κεφαλαίων και τη 
σύμφωνη γνώμη του θεματοφύλακα «ΓΕΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε.». 

4. Την από 23 Μάίου 2004 εισήγηση της Διεύθυνσης Χο¬ 
ρήγησης Αδειών και Εποπτείας Φορέων της Κεφαλαιαγο¬ 
ράς, αποφασίζουμε: 

Την έγκριση της συγχώνευσης των αμοιβαίων κεφα¬ 
λαίων «ΙΝΤΕΒΝΑΤΙΟΝΑΙ ΑΜΟΙΒΑΙΟ ΚΕΦΑΛΑΙΟ ΟΙΟΒΑΙ 
ΒΑΙΑΝΟΕϋ ΡυΝϋ ΕΠΙΛΕΓΜΕΝΩΝ ΑΞΙΩΝ» και «ΙΝΤΕΒ- 
ΝΑΤΙΟΝΑΙ ΑΜΟΙΒΑΙΟ ΚΕΦΑΛΑΙΟ ΜΙΚΤΟ ΕΣΩΤΕΡΙΚΟΥ» 
δι’ απορροφήσεως του πρώτου από το δεύτερο, σύμφω¬ 
να μετο σχέδιο συμβάσεως συγχώνευσης των παραπάνω 
αμοιβαίων κεφαλαίων που υποβλήθηκαν από τη διαχειρί- 
στρια εταιρεία «ΙΝΤΕΒΝΑΤΙΟΝΑΙ ΑΕΔΑΚ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2004 

Ο Γ ενικός Διευθυντής 

ΓΕΩΡΓΙΟΣ Κ. ΚΑΛΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θί.ςτ - θ-ιτίδίΙ: \λ/θ0ιτι351θγ @ θί.^Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 Θυτο προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-ι·οπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ί3Χ :210-9472556 ϊπΙθγπθΙ : ΙιΙΙρ://νννννν.θί. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠ ΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































